Hedebyklokken

Hedebyklokken er Europas eldste helt bevarte kirkeklokke, og ut fra materialet og formen dateres den til midten av 900-tallet.Nikolaj Krak: «Danmarks historiske kirkeklokker», Kristeligt Dagblad 29. april 2021 Den stammer fra Hedeby som ble bispesete i 948. 

Den 51 cm høye klokken ble oppdaget ved en arkeologisk utgravning i Sydslesvig i 1979. Den lå i sjøbunnen utenfor Hedeby, der byens havn var i vikingtiden. Klokken er i dag en del av utstillingen i Hedebymuseet.

Hedebyklokken var ikke den første kirkeklokken i Hedeby, for alt i 848 fikk biskop Ansgar, «Nordens apostel», tillatelse av kong Horik 1. til å ringe med kirkeklokke i Hedeby. Hedebyklokken dannet grunnlag for rekonstruksjon av den såkalte «Ansgar-klokken».

Arkeologisk grenseområde Hedeby og Danevirke ble i 2018 innskrevet på UNESCOs liste over verdens kulturarv. 

 Referanser 

Kategori:Sydslesvig
Kategori:Vikingtiden
Kategori:Klokker
Kategori:Individuelle musikkinstrumenter
Kategori:Hedeby og Danevirke